open-index/open-wikipedia-markdown huggingface dataset:
Եվա (ֆիլմ)

**«Եվա»** (), իրանահայ ռեժիսոր Անահիտ Աբադի խաղարկային ֆիլմն է։

Կինոնկարը առաջին հայ-իրանական համատեղ արտադրությունն է և ռեժիսորի առաջին լիամետրաժ խաղարկային ֆիլմն է Հայաստանում։ Գլխավոր դերակատար Նարինե Գրիգորյանի խոսքով, «Եվան» Անահիտ Աբադի առաջին լիամետրաժ գեղարվեստական ֆիլմն է։

Ֆիլմի լեզուն արցախի բարբառն է։

Կինոնկարը նկարահանվել է «Հայաստանի ազգային կինոկենտրոնի» և «Ֆարաբի» հիմնադրամի ֆինանսական աջակցությամբ։

Ֆիլմի գործողությունները տեղի են ունենում հետպատերազմյան Արցախում։ Դա դրամատիկ պատմություն է մի կնոջ մասին, որն ուզում է մոռանալ իր կյանքում տարիներ առաջ տեղի ունեցած ծանր ու ողբերգական իրադարձությունը։ Եվան դստեր հետ հեռանում է Երևանից, հաստատվում է Արցախում՝ ծանոթների մոտ։ Սակայն, անցյալը ամենուր հետապնդում է նրան…։

«Եվայի» գաղափարը ծնվեց 1999 թվականին «Արցախի պատմական հուշարձանները» վավերագրական ֆիլմի աշխատանքի ժամանակ։

Նախնական տարբերակով նկարահանումները պրոդյուսերի առաջարկով պիտի կատարվեին Իրանի և Աֆղանստանի սահմանամերձ շրջաններում, սակայն ֆիլմը նկարահանվեց Արցախում։ Ֆիլմի աշխատանքային անվանումը եղել է «Քարվաճառ»։ Ռեժիսորը շատ էր ցանկանում նկարել Դադիվանքի հետ կապված որոշ տեսարաններ, Ապրիլյան պատերազմի պատճառով, այդ պլանները հնարավոր չէր իրագործել։ Որոշ տեսարաններ նկարահանվեցին Գեղարդում։

Ցուցադրվել է Մոնրեալի փառատոնում, ներկայացվել է երկու՝ Կաննի և «Ֆաջր» կինոփառատոների կինոշուկաներում։ Էկրանների ցուցադրումը սկսվեց 2017 թ. սեպտեմբերի 24-ից։ 2017 թ. հոկտեմբերի 18-ին ԵՊՀ մշակույթի կենտրոնի դահլիճում տեղի ունեցավ «Եվա» ֆիլմի ցուցադրությունը և հանդիպում ֆիլմի գլխավոր դերասանուհի Նարինե Գրիգորյանի, դերասան Սերգեյ Թովմասյանի և ռեժիսոր Անահիտ Աբադի հետ։ Իրանում ֆիլմը նախատեսված էր ցուցադրել պարսկերեն ենթագրերով։

## Դերերում
* Նարինե Գրիգորյան — *Եվա*
* Մարջան Ավետիսյան
* Ռոզի Ավետիսովա
* Շանթ Հովհաննիսյան
* Տիգրան Դավթյան
* Սերգեյ Թովմասյան
* Մարատ Դավթյան
* Վրեժ Քասունի
* Նանոր Պետրոսյան
* Էվելինա Ադամյան
:և ուրիշներ

Տեխնիկական անձնակազմը` ամբողջությամբ իրանցիներ են
* սցենարիստ — Անահիտ Աբադ
* օպերատոր — Հասան Քյարիմին
* պրոդյուսեր — Բեյրուզա Պակնահադա, Թաղի Ալիղոլիզադե
* կոմպոզիտոր — Վահան Արծրունի

Ֆիլմի տևողությունն է 1 ժամ 34 րոպե, տարիքային սահմանափակում 8+։

Ֆիլմն ընդգրկվել է Օսկար ամենամյա մրցանակաբաշխության 90-րդ «Լավագույն օտարալեզու ֆիլմ» անվանակարգի համար հաստատված հայտերի ցանկում։

## Ծանոթագրություններ

Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Իրանական ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Ստարոկորսունսկայա

**Ստարոկորսունսկայա** (), ստանիցա Ռուսաստանի Դաշնության Կրասնոդարի երկրամասում։ Մտնում է Կրասնոդարի համայնքային կազմավորման Կարասունսկի ներքաղաքային օկրուգի կազմի մեջ։ Գտնվում է Կուբան գետի աջ ափին, Կրասնոդարից 23 կմ հեռավորության և ծովի մակարդակից 22 մ բարձրության վրա։

## Բնակչությունը
Համաձայն 2002 թվականի տվյալների, ստանիցան ուներ 10776 բնակիչ, հիմնականում հայեր և ռուսներ։ 2010 թվականին այնտեղ արդեն ապրում էր 12238 մարդ։

Ստանիցայում գործում են երկու միջնակարգ դպրոցներ, երկու մանկապարտեզ, մշակույթի տուն, արվեստի մանկական դպրոց, իսկ օժտված երեխաների համար գործում է ժողովրդական արվեստի հանրակրթական միջնակարգ դպրոցը։

## Պատմությունը
Ստանիցան հիմնադրվել է 1794 թվականին՝ Կուբանի կազակների կողմից։

1987 թվականին կառուցվել է Հայրենական մեծ պատերազմում զոհվածների հուշարձանը։ 2010 թվականին կանգնեցվել է հուշակոթող` նվիրված հայրենիքի պաշտպաններին։

## Ծանոթագրություններ

Կատեգորիա:1794 թվականին հիմնադրված բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Մարիա Էլենա Ուոլշ

**Մարիա Էլենա Ուոլշ** (, ), արգենտինացի բանաստեղծ, վիպասան, երաժիշտ, դրամատուրգ, գրող և կոմպոզիտոր, որը հիմնականում հայտնի է իր երգերով և երեխաների համար գրքերով։

## Կենսագրություն
Մարիա Էլենա Վոլշը ծնվել է Վիլլա Սարմիենտոյում` Ռամոս Մեջիայում` Բուենոս Այրեսում։ Նա մանուկ հասակում ապրել է մեծ տանը, որտեղ նրան շատ է դուր է եկել երաժշտություն լսել կիրթ միջավայրում։ Նա 15 տարեկան հասակում իր բանաստեղծություններից մի քանիսը հրատարակել է «Էլ խոգար» ամսագրում և «Լա Նասիոն» լրագրում։ 1947 թվականին՝ մինչև գեղարվեստական դպրոցն ավարտելը, հրատարակել է իր առաջին գիրքը, որը գնահատվել է լատինաամերիկյան գրողների կողմից։

thumb|150px|ձախից|Մարիա Էլենա Վոլշ և Լեդա Վալշադարես, 1960.
thumb|150px|ձախից|Վոլշի երգերի գրքերի պատճենները, 1962.
thumb|150px|Մ. Է. Վոլշ, 1971.
thumb|150px|Վոլշը 2008 թվականին նախագահ Քրիստինա Ֆերնանդես դե Կիրչերի հետ

## Գրքեր երեխաների համար
* *La Mona Jacinta* (1960)
* *La Familia Polillal* (1960)
* *Tutú Marambá* (1960)
* *Circo de Bichos* (1961)
* *Tres Morrongos* (1961)
* *El Reino del Revés* (poems and songs) (1965)
* *Zoo Loco* (1965)
* *Cuentopos de Gulubú* (1966)
* *Dailán Kifki* (novel) (1966)
* *Versos para Cebollitas* (1966)
* *Versos Folklóricos para Cebollitas* (1967)
* *Aire Libre* (school book) (1967)
* *Versos Tradicionales para Cebollitas* (1967)
* *El Diablo Inglés* (short stories) (1970)
* *Angelito* (1974)
* *El País de la Geometría* (1974)
* *Chaucha y Palito* (short stories) (1977)
* *Veo Veo* (1984)
* *Bisa Vuela* (1985)
* *Los Glegos* (1987)
* *La Nube Traicionera* (1989)

## Ծանոթագրություններ

## Արտաքին հղումներ
* Biography at the Ministry of Education of Argentina (Spanish)
* Biography at essayist.org (Spanish)
* Interview with Adriana Ballesteros 
*  Interview with Sara Facio
* Obituaries: BA Times , ABC News, LAHT 
* Videos editados en 3D y otros desde Youtube (Spanish)

Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:Արգենտինացի բանաստեղծներ
Կատեգորիա:Արգենտինացի երաժիշտներ
Կատեգորիա:Արգենտինացի լրագրողներ
Կատեգորիա:Արգենտինացի կին գրողներ
Կատեգորիա:Արգենտինացի կոմպոզիտորներ
Կատեգորիա:Արգենտինացի սցենարիստներ
Կատեգորիա:Բանաստեղծներ այբբենական կարգով
Կատեգորիա:Լեսբուհի գրողներ
Կատեգորիա:Կին մանկագիրներ
Կատեգորիա:Արգենտինացի գրողներ
Կատեգորիա:Արգենտինացի երգչուհիներ
Կատեգորիա:Արգենտինացի ֆեմինիստներ
Կատեգորիա:Ֆեմինիստ երաժիշտներ
Կատեգորիա:ԼԳԲՏ վիպասաններ
Կատեգորիա:Թոքի քաղցկեղից մահացածներ
Նամ Դա Ռըմ

**Նամ Դա Ռըմ** (հանգըլ՝ 남다름, հանջա՝ 南多凜, ), հարավկորեացի դերասան։ Դերասանական կարիերան սկսել է որպես երեխա-դերասան։

## Ֆիլմագրություն
### Հեռուստաստեսային սերիալներ

### Ֆիլմեր

### Շոուներ

### Երաժշտական տեսահոլովակներ

## Անվանակարգեր և առաջադրումներ

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Սավա Գոլովանիվսկի

**Սավա Գոլովանիվսկի** (, ), ուկրաինացի բանաստեղծ, արձակագիր, դրամատուրգ։ ԽՄԿԿ անդամ՝ 1942 թվականից։

## Կենսագրություն
Յոթնամյա կրթությունն ստացել է հայրենի գյուղում։ 1927 թվականին տեղափոխվել է Խարկով՝ գյուղատնտեսական ինստիտուտում կրթությունը շարունակելու նպատակով։ Նույն թվականին լույս է տեսել նրա բանաստեղծությունների անդրանիկ ժողովածուն։ Այնուհետև տպագրվել են նրա բանաստեղծությունների, հոդվածների, դրամատիկական ստեղծագործությունների ժողովածուները, որոնց մի մասը թարգմանվել է ռուսերեն։ Ուկրաինայի ինդուստրացման առաջին տարիներին անց է կացրել Կռիվոռոժստրոյի, Դնեպրոհէկի, Դոնբասի մեծ կառույցներում։ Պատերազմի տարիներին եղել է զինվորական թղթակից։ Ետպատերազմյան տարիներին հրատարակել է բանաստեղծությունների ժողովածուներ, գրել է մի շարք պիեսներ, որոնք բեմադրվել նաև արտասահմանյան թատրոններում։ Գրել է նաև երկու ծավալուն վեպ՝ «Բարդին այն ափին» և «Կորսուն»։

Գրել է հուշեր Իսահակ Բաբելի մասին։ Ուկրաիներեն է թարգմանել Բայրոնի, Պուշկինի, Վլադիմիր Մայակովսկու ստեղծագործությունները։

## Սավա Գոլովանիվսկին հայերեն
* «Քայլում ես լայն մի դաշտով՝ դեռ կենդանի մնացած...»; Սոճիներ; Տիեզերագնաց; Էլեգիա; Ձգողականության օրենքը; Սխոլաստները։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 107-110։ Թարգմ.՝ Վ. Բաբայան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի արձակագիրներ
Կատեգորիա:Ուկրաինացի թարգմանիչներ
Կատեգորիա:Ուկրաինացի դրամատուրգներ
Կատեգորիա:ԽՄԿԿ անդամներ
Կատեգորիա:Ռուսերենից ուկրաիներեն թարգմանիչներ
Կատեգորիա:Խորհրդային դրամատուրգներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Խորհրդային գրողներ
Կատեգորիա:Բանաստեղծներ այբբենական կարգով
Inspired

**Inspired**, ամերիկացի երգչուհի Մայլի Սայրուսի վեցերորդ ստուդիական ալբոմ Younger Now–ի երգ է։ Գրվել է Սայրուսի և Օրեն Յոելի կողմից։ Պրոդյուսեր է հանդիսացել Յոելը։ 2017 թվականի հունիսի 9–ին երգը թողարկվեց որպես ալբոմի գովազդային սինգլ՝ RCA Records լեյբլի կողմից։

## Պատմություն
Սայրուսն ասել է, որ թողարկել է երգը ի պատիվ «Հպարտության ամսվա (Pride Month)» և այս երկրում ավելի շատ սեր արթնացնելու համար։ «Inspired»–ը երկրորդ երգն է, որը թողարկվեց Սայրուսի վեցերորդ ալբոմից՝ Younger Now–ից։

## Քննադատական ընդունում
Billboard–ի աշխատակից Ջոն Նորիսը նկարագրեց երգը որպես «նուրբ երգ, որը կրկնապատկում է «Malibu»–ի զգացմունքայնությունը, և որ այն պետք է վերացնի ցանկացած կասկած, որ Սայրուսը 2017 թվականին նոր երաժշտական էջ չի թերթում»։

## Կենդանի կատարումներ
Սայրուսն առաջին անգամ երգը կատարեց 2017 թվականի մայիսի 26–ին Today հեռուստաշոուի ժամանակ։ Նույն թվականի հունիսի 4–ին Սայրուսը երգեց սինգլը One Love Manchester բենեֆիսի ժամանակ, որը նվիրված էր 2017 թվականի Մանչեստրում տեղի ունեցած պայթյունի հետևանքում զոհվածների հիշատակին։ Ինչպես նաև Սայրուսը կատարեց այս երգն ու «Malibu»–ն The Tonight Show Starring Jimmy Fallon շոուում։

## Առևտրական հաջողություն
Չնայած այն հանգամանքին, որ «Inspired»–ը չէր թողարկվել որպես սինգլ, սակայն այն կարողացավ զբաղեցնել քսաներեքերորդ հորիզոնականը Իսպանիայի «PROMUSICAE» սինգլների հիթ–շքերթում։

## Երգացանկ

## Հիթ–շքերթներ

## Թողարկման պատմություն

## Ծանոթագրություններ

Կատեգորիա:Երգեր այբբենական կարգով
Կատեգորիա:Մայլի Սայրուսի երգեր
Կատեգորիա:2017 երգեր
Կատեգորիա:ԼԳԲՏ երգեր
Ստվերների թատրոն

[250px|մինի|Ստվերների թատրոնի ներկայացում [Թաիլանդում]]
250px|մինի|Չինական ստվերների թատրոնի տիկնիկներ
**Ստվերների թատրոն**, տեսողական արվեստի ձև, որ ձևավորվել է Չինաստանում մոտ 1.700 տարի առաջ։ Արվեստն ավանդաբար դրսևորվել է Ինդոնեզիայում, Մալայզիայում, Թայլանդում և Կամբոջայում, հետագայում տարածվել է նաև Եգիպտոսում, Հայաստանում, Հունաստանում, Գերմանիայում, Ֆրանսիայում և ԱՄՆ-ում։

Ստվերների թատրոնում կիրառվում են կիսաթափանց մեծ էկրաններ և ծաղկե հարթ մարիոնետներ, որոնք կառավարվում են բարակ փայտիկներով։ Մարիոնետները հետևի կողմից հպում են էկրանին` դրանով դառնալով տեսանելի։

Թատրոնի առանձնահատկությունները, գեղագիտությունն ու թեման տարբերվում են` կախված ավանդույթներից։

Մարիոնետները սովորաբար պատրաստվել են բարակ, թափանցիկ կաշվից (օրինակ` այծի կամ ուղտի), թղթից կամ ստվարաթղթից։ Կարող են լինել ինչպես ամուր և ամբողջական, այնպես էլ ճկվող և առանձին մասերից բաղկացած։ Խամաճիկները կառավարվել են բամբուկե, փայտե կամ մետաղական ձողերով։

Երկրորդ հազարամյակում ստվերների թատրոնը մեծ տարածում է ունեցել Չինաստանում և Հնդկաստանում։ Չինգիզ խանի զորքերի հետ այն տարածվել է ասիական այլ շրջաններում։ Թուրքիայում ծաղկման շրջանին է հասել 16-րդ դարում, տարածված է եղել նաև Օսմանյան կայսրությունում։ 1767 թվականին ստվերների թատրոնի չինական տեխնիկան ֆրանսիացի միսիոներ Ժյուլ Ալոդը ներմուծում է իր հայրենիք։ 1776 թվականին այն հայտնի է դառնում Մեծ Բրիտանիայում։ Գերմանացի բաաստեղծ Գյոթեն հետաքրքրություն է դրսևորել արվեստի այս տեսակի հանդեպ, իսկ 1774 թվականին անձամբ է կազմակերպել նման ներկայացում։ Չինաստանում ամենաազդեցիկ թատրոններից մեկը 21-րդ դարում մնում է Տանշանի ստվերների թատրոնը, իսկ Չենդուում գործում է ստվերների թատրոնի թանգարան ():

Ներկայումս հավաքորդների շրջանում գնահատվում են կաշվե ժանեկագործ մարիոնետները, իսկ ստվերների թատրոնի գոյությունը իր դասական դրսևորմամբ վտանգված է։

2000-ական թվականներին ծնվել է ստվերների թատրոնի նոր ուղղություն, որտեղ մարիոնետների փոխարեն հանդես են գալիս պարողներ և օգտագործելով իրենց մարմնի ճկունությունն ու պլաստիկան` բեմադրում են ներկայացումներ։ Վերջին տասնամյակներում այն մեծ ճանաչում է ձեռք բերել. աշխարհի շատ անկյուններում ստեղծվում են ստվերների թատրոններ։ Նման թատրոններից ամենահանրաճանաչը *Pilobolus* թատրոնն է ԱՄՆ-ում։ Հայտնի են նաև *Attraction*, *El Gamma Penumbra*, *Delight*, *Fireflies*, *Verba*, *Три Крыла*, *SHADOW LAB* թատրոնները։

## Տես նաև
* Ինդոնեզական թատրոն

## Ծանոթագրություններ

## Արտաքին հղումներ
* Ճանապարհորդություն Չինաստանով։ Չինական ստվերների թատրոն
* Ժամանակակից եվրոպական ստվերային թատրոն 
* Նոր տեխնոլոգիաներ ստվերային թատրոնում
* 3D ֆորմատով ստվերային ներկայացում
* Ստվերների թատրոն` չինական արվեստի ծաղիկ
* Ստվերների հիասքանչ թատրոնը 
* ''Fireflies'' ստվերների թատրոնի ձևավորումը

Կատեգորիա:Թատերական ժանրեր
Կատեգորիա:Չինաստանի արվեստ
Անձրևային երեք օր

**Անձրևային երեք օր** (), ռեժիսոր Մայքլ Մերեդիտի կողմից 2002 թվականին նկարահանված դրամատիկ ֆիլմ։ Սյուժեն հիմնված է Անտոն Պավլովիչ Չեխովի վեց պատմվածքների վրա, որոնց գործողությունները տեղափոխված են ժամանակակից Քլիվլենդ։ Ֆիլմն առաջին անգամ ցուցադրվել է 2002 թվականի մայիսի 12-ին Թրայբեկի կինոփառատոնում։ 2003 թվականին ֆիլմը ցուցադրվել է նաև Կաննի և Մոսկվայի կինոփառատոների շրջանակներում։

## Սյուժե
Մի սովորական երեքշաբթի Քլիվլենդում ամպրոպ սկսվեց, որը տևեց երեք օր։ Տարբեր մարդկանց վեց պատմությունների մասին է պատմվում ֆիլմում, որը միավորում է այս ամպամած եղանակը։ Դրանցից են թմրամոլը, որը զրկվել է դստեր նկատմամբ խնամակալությունից իր կործանարար սովորության պատճառով, որդուն կորցրած տաքսու վարորդը, բիզնեսմենը, որի ընկերությունը սալիկներ է արտադրում, իր աշխատանքը կորցրած մտավոր հետամնաց դռնապանը, տեղացի դիջեյը և քաղաքի մյուս բնակիչները։

## Դերերում
* Պենելոպա Ալլեն - Հելլեն
* Էրիկ Ավարի - Ալեքս
* Ալիմի Բալլարդ - Դերրիկ
* Ջոուի Բիլոու - Դենիս
* Բրյուս Բոն - Կրենստոն
* Ռոբետ Կասսերլի - Ռէյ
* Փիթեր Ֆալկ - Վալդո
* Բլայթ Դաններ - կեբեով կինը
* Մարկ Ֆոյերստին - մեքենա գնողը
* Լայլ Լովետ - դիջեյ
* Ջոն Քերոլ Լինչ - հյուր
* Ուեյն Ռոջերս - բիզնեսմեն
* Ռոբերտ Կերադայն - վարորդ
* Կիր Դուլլի - կամեո
* Ջեյսոն Պատրիկ - կամեո

## Պարգևներ, անվանակարգեր

## Կարծիքներ
Ֆիլմն արժանացել է կինոքննադատների տարբեր գնահատականների։ Rotten Tomatoes կայքում 10%-ի հիման վրա ֆիլմն ունի 40% դրական ակնարկ, Metacritic կայքում` 100-ից 52 միավոր 12 ակնարկներից։ Ամերիկացի կինոքննադատ Ռոջեր Էբերթը 4 աստղից ֆիլմին տվել է 2,5 աստղ։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2000-ականների անգլերեն ֆիլմեր
Կատեգորիա:2002 դրամա ֆիլմեր
Կատեգորիա:2002 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Week Without You

**Week Without You**, ամերիկացի երգչուհի Մայլի Սայրուսի վեցերորդ ստուդիական ալբոմ Younger Now–ի երգ է։ Թողարկվեց 2017 թվականի սեպտեմբերի 21–ին՝ RCA Records լեյբլի կողմից՝ որպես երկրորդ գովազդային սինգլ։ Ըստ Nielsen SoundScan–ի, 2017 թվականի սեպտեմբերի ցուցանիշների համաձայն երգը Միացյալ Նահանգներում վաճառվել է գրեթե 3,400 օրինակով։

## Պատմություն
Մամլա ասուլիսում Սայրուսն ասել է․ «Ստեղծագործելու ընթացքը տարբեր էր, քանի որ ես նախկինում այս կերպով ալբոմ չեմ թողարկել։ Մարդիկ ինձ անընդհատ հարցնում են․ «Արդյո՞ք սա քեզ նորին ներկայացման ձև է», սակայն դա այդպես չէ։ Իրականում ես այն մարդն եմ, ով ընդունում է իր նախկին *ես*–երը։ Այս ալբոմը իմ ամենալավ տարբերակն է այս պահի դրությամբ, որը կարող եմ լինել»։

## Քննադատական ընդունում
Billboard–ի աշխատող Տատյանա Կիրիսանոն նկարագրեց երգը որպես «թվագի և քանթրի ժանրին պատկանող, զուգընկերոջից բաժանվելու սպասումով երգ»։ MTV News–ից Ռոս Մակնեյլաժը նկարագրեց երգը որպես «քանթրի երգ, որը համբույր է ուղարկում իր չբավարարող զուգընկերոջը։ Արտադրությունը բացարձակապես քանթրի է, ի տարբերություն «Malibu» և «Younger Now» երգերի փոփ կրող մասնիկներին։ Այստեղ Սայրուսը թողնում է իրեն հարազատ կիթառի հնչյունները»։ Նույն ամսագրի Դիպա Լակշիմը կարծում է, որ «այս երգը «Malibu»–ի լրիվ հակառակն է, և այն պարզապես բաժանվելու մասին երազների երգ է»։ Out ամսագրի Քրիս Թոմասը երգը նկարագրում է «թվագի և քանթրի, որը ունկնդիրներին կստիպի պատկերացնել իրենց զուգընկերոջից կիթառով փախչելիս՝ միարժամանակ լացելով և ծխելով»։ NME–ի Լյուկ Բրիտոնը գնահատեց երգի «քանթրի և ռետրո ոճը, որոնք վերաբերվեցին բաժանմանը»։

## Հիթ–շքերթներ

## Ծանոթագրություններ

Կատեգորիա:Երգեր այբբենական կարգով
Կատեգորիա:Մայլի Սայրուսի երգեր
Ժիլմար

**Ժիլմար Դոս Սանթոս Նևես **  (, առավել հայտնի է  **Ժիլմար** , () անունով),   ), բրազիլացի ֆուտբոլիստ, դարպասապահ, աշխարհի չեմպիոն (1958,1962), 20-րդ դարի Բրազիլիայի լավագույն դարպասապահ, համաշխարհային ֆուտբոլի լավագույն դարպասապահներից՝ ըստ  Ֆուտբոլի պատմության և վիճակագրության միջազգային ֆեդերացիայի։ Մարզական կարիերայի տարիների մեծ մասն անց է կացրել բրազիլական  «Կորինթիանս» և «Սանթոս» ակումբներում։

## Կենսագրություն
Ժիլմարը ծնվել է Սան Պաուլու նահանգի  Սանտուս քաղաքում։ Ֆուտբոլային կարիերան սկսել է տեղի «Ժաբաչուարա» ակումբում, որտեղից էլ 1951 թվականին տեղափոխվել է հանրահայտ  «Կորինթիանս» ակումբ, որտեղ նա 1951, 1952 և 1954 թվականներին դարձել է Սան Պաուլու նահանգի եռակի չեմպիոն։

1961 թվականին նա պայմանագիր է կնքում  «Սանթոս» ակումբի հետ։ Այդ տարիներին «Սանթոսում» էին հանդես գալիս Պելեն, Պեպե, Զիտոն և ուրիշ հանրահայտ ֆուտբոլիստներ։

Իր ամբողջ ակումբային կարիերայի ընթացքում նա անց է կացրել 729 խաղ և բաց թողել 941  գնդակ։

Բրազիլիայի ազգային հավաքականում նա անց է կացրել 103 խաղ, սակայն հետագայում կապված ընկերական խաղերի  ՖԻՖԱ-յի կողմից կրճատվել է և հասել  94-ի։ Բրազիլիայի ազգային հավաքականի կազմում առանց փոփոխության երկու անգամ, 1958 և 1962 թվականներին դարձել է աշխարհի չեմպիոն։

Ժիլմարը մահացել է  2013 թվականի օգոստոսի 25-ին, սրտի կաթված ստանալուց հետո։


Պատկեր:Gilmar and a fan.jpg|Ժիլմարը ընկերուհու հետ
Պատկեր:Gilmar and Hamrin 1958 WC final.jpg|Ժիլմարը  Շվեդիայի  հավաքականի  հարձակվող Կուրտ Խամրինի հետ,1958 թվականի աշխարհի առաջնություն ժամանակ 
Պատկեր:Gilmar and Agne Simonsson.jpg|Ժիլմարը  Ագեն Սիմոնսսոնի հետ


## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Սանտոսի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Բրազիլիայի հավաքականի ֆուտբոլիստներ
Էլիաս Սարկիս

**Էլիաս Սարկիս** (), լիբանանյան պետական գործիչ, Լիբանանի նախագահ (1976-1982)։

## Երիտասարդ տարիներ
Էլիաս Սարկիսը ծնվել է 1924 թվականի հուլիսի 20-ին Լեռնային Լիբանանում գտնվող Շաբանիյեհ գյուղում, որի բնակչության գերակշիռ մասը հայեր էին։ Էլիասի հայրը հայ էր, մայրը՝ Եգիպտոսի քրիստոնյա ղպտի։ Սակայն Սարկիսի ընտանիքը կրոնական առումով պատկանել է Մարոնիական կաթոլիկ եկեղեցուն։ Ընտանիքը ֆինանսապես ապահովված էր, քանի որ ուներ սեփական խանութ։

Նախնական կրթությունը Սարկիսը ստացել է Շաբանիյեհի դպրոցում, այնուհետև սովորել է Բեյրութում՝ Ֆրերեսի դպրոցում։ Բարձրագույն կրթույթունը ստացել է Սուրբ Հովսեփի անվան համալսարանում՝ ավարտելով 1948 թվականին և ստանալով իրավաբանական կրթություն։ Համալսարանական ուսման ընթացքում աշխատել է երկաթուղում։

## Աշխատանքային գործունեության սկիզբ
Համալսարանը ավարտելուց հետո Սարկիսը 3 տարի աշխատել է որպես փաստաբան։ Այնուհետև նա դարձավ Լիբանանի բանակի հրամանատար Ֆուադ Շեհաբի օգնականը։ 1958 թվականին Ֆուադը դարձավ Լիբանանի նախագահ։ Սարկիսը նշանակվեց Հաշվիչ պալատի ղեկավար, իսկ 1953 թվականից՝ նախագահական ապարատի ղեկավար։ 1968 թվականին նշանակվել Լիբանանի կենտրոնական բանկի կառավարիչ պաշտոնավարելով 9 տարի։ Նրա նշանակումը որպես բանկի կառավարիչ կապված էր երկրի նախագահ Շառլ Հելուի՝ 1968 թվականին բանկային ճգնաժամից տուժած բանկային համակարգի վերակառուցման ցանկության հետ։

## Լիբանանի նախագահ
Սարկիսը մասնակցել է Լիբանանի 1970 թվականին նախագահական ընտրություններին, սակայն ընդամենը 1 ձայնի տարբերությամբ պարտվել Սուլեյման Ֆրանժիեին։

Այնուամենայնիվ, Էլիաս Սարկիսը ընտրվեց Լիբանանի նախագահ 6 տարի անց՝ 1976 թվականի մայիսի 8-ին, երբ երկրում ակտիվորեն ընթանում էր քաղաքացիական պատերազմ։ Որոշակի շրջանակներ ենթադրում են, որ Սարկիսը ընտրվեց նախագահ սիրիական կողմի աջակցությամբ։ Նրա հակառակորդները հայտարարում էին, որ Սարկիսը եղել է Դամասկոսի թեկնածուն։

Միևնույն ժամանակ Էլիաս Սարկիսը հանդիսանում էր Լիբանանում հայկական շահերի ակտիվ պաշտպանը։ Որդեգրել էր խիստ բացասական դիրքորոշում Թուրքիայի նկատմամբ։ Լինելով նախագահ՝Սարկիսը երբեք չի ընդունել Թուրքիայի բարձրաստիճան պաշտոնեաների հրավերը այցելել իրենց երկիր։ Եղել է Լիբանանի Հայ հեղափոխական դաշնակցություն կուսակցության առաջնորդ Հակոբ Բագրատունու մտերիմ ընկերը։

## Ծանոթագրություններ

Կատեգորիա:Լիբանանի նախագահներ
Կատեգորիա:Լիբանանի քաղաքական գործիչներ
Կատեգորիա:Լիբանանցիներ հայկական սերմամբ
Կատեգորիա:Քաղցկեղից մահացածներ
Վեց պատմություններ

**«Վեց պատմություններ»** (), ամերկացի գրող Սթիվեն Քինգի պատմվածքների ժողովածու, որը հրատարակվել է 1997 թվականին Philtrum Press հրատարակչության կողմից սահմանափակ տիրաժով (1100 օրինակ, որից 900-ը ստորագրված էին հեղինակի կողմից, իսկ 200-ը ստորագրված և համարակալված)։

## Պատմվածքներ
* Նախաճաշ «Գոթեմ սրճարանում» (*Lunch at the Gotham Café*) (1995)
* Ընտանի կենդանիների տեսություն։ պոստուլատ Լ. Տ. (*L.T.'s Theory of Pets*) (1997)
* Հաջողակ քսանհինգ կոպեկանոց դրամը (*Luckey Quarter*) (1997)
* Դիահերձման սենյակ համար չորս (*Autopsy Room Four*) (1997)
* Կույր Ուիլլի (*Blind Willie*) (1997)
* Սև կոստյումով տղամարդը (*The Man in the Black Suit*) (1994)

2002 թվականին հինգ պատմությունները ներառվել են «Ամեն ինչ հնարավոր է ժողովածուի մեջ ( նրանցից որոշները աննշան փոփոխություններով)։ «Կույր Ուիլլի» պատմվածքը զգալի փոփոխվել էր և 1999 թվականին ներառվել «Սրտերն Ատլանտիդայում» ժողովածուի մեջ։

## Philtrum Press հրատարակչություն
1982 թվականի  Սթիվեն Քինգը հիմնում է իր սեփական Philtrum Press հրատարակչությունը՝ իր «Բույս» նամակավեպի առաջին մասը հրատարակելու համար, որն Ամանորին Քինգի ընտանիքը որպես շնորհավորական բացիկ նվիրել էր ընկերներին և հարազատներին։ Հաջորդ Ամանորին Քինգը հրատարակում է «Բույս»-ի երկրորդ մասը Philtrum Press-ի միջոցով։ 1984 թվականին, հերթական վեպի մասի փոխարեն, հրատարակվում է Քինգի «Վիշապի աչքեր» վեպը՝ սահմանափակ տիրաժով 1000 օրինակով, որոնք ստորագրված էին հեղինակի կողմից (արդյունքում հանրամատչելի հրատարակումը թողարկվում է միայն 1987 թվականին)։ «Բույս» վեպի երրորդ մասը հրատարակվում է մյուս տարի։ 1987 թվականին Philtrum Press- հրատարակում է Դոն Ռոբերթսոնի «Իդեալական իրական մարդը» (), որն ուներ 15-էջանոց Քինգի նախաբան։ Հրատարակչությունը, 10 տարվա դադարից հետո, 1997 թվականին հրատարակում է «Վեց պատմությունները» $80 արժեքով՝ գումարած առաքման արժեքը։ Երկու տարի անց, Philtrum Press-ն հրատարակում է «Նոր լեյտենանտի զրույցը» (), «Սրտերն Ատլանտիդայում» գրքի սևագիր հատվածը՝ իր այսօրվա դրությամբ վերջին հրատարակումը, չհաշված պատմվածքի էլեկտրոնային տարբերակը և մինչ այժմ չավարտած «Բույսը»։

## Ծանոթագրություններ

## Արտաքին հղումներ
* Ժողովածուն horrorking.com կայքում 
* 

Կատեգորիա:1997 գրքեր
Կատեգորիա:20-րդ դարի գրականություն
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Սթիվեն Քինգի ստեղծագործություններ
Առաջին սեր (ֆիլմ, 2001)

**«Առաջին սեր»** (), ռեժիսոր Ռեվերժ Անսելմոյի 2001 թվականին նկարահանած ռոմանտիկ դրամա։ Սյուժեի հիմքում ընկած են երկու գրական ստեղծագործություններ՝ Իվան Սերգեևիչ Տուրգենևի «Առաջին սեր» վիպակը (1860) և Անտոն Պավլովիչ Չեխովի «Կինը» պատմվածքը (1891)։ DVD-ի վրա ֆիլմի պրեմիերան կայացել է 2001 թվականի սեպտեմբերի 18-ին Նիդերլանդներում։ ԱՄՆ-ում ֆիլմը ստացել է PG-13 վարկանիշ։ Ֆիլմի նկարահանումները կատարվել են չեխական Պրահա քաղաքում։ Ֆիլմը դարձել է օսկարակիր կինոօպերատոր Դեյվիդ Ուոտկինի վերջին աշխատանքը։

## Սյուժե
Գործողությունները տեղի են ունենում 1830-ական թվականներին Ռուսաստանում։ Վլադիմիր անունով երիտասարդ տղամարդը սիրահարվում է հարևանությամբ բնակվող Զինաիդա անունով աղջկան։ Սակայն նա գերադասում է ավելի բարձր տարիքի տղամարդկանց, և մի անգամ հանդիպում է Վլադիմիրի հորը, որի հետ էլ շուտով հարաբերություններ է սկսում։

## Դերերում
* Կիրստեն Դանստ — Զինաիդա
* Ջուլի Ուոլտերս — արքայադուստր Զասեկինա
* Ջերալդին Ջեյմս — մայրը
* Նաթանիել Պարկեր — հայրը
* Ինկ Ստալ — Վլադիմիր
* Ջեյմս Ֆոքս — Տարիքով Վլադիմիրը (ձայնը)
* Պակոմա Բաեզա — Մաշենկա
* Քեննի Դաութի — Դենիս
* Անգուս Ռայթ — Բորիս
* Ռոբերտ Գլենիստեր — կոմս Մակևսկի
* Խիտկոոիտ Ուիլյամս — դոկտոր Լուշին Николас Роу — Майданов
* Մայքլ Խիգս — Վասյա

## Պարգևներ, անվանակարգեր
2001 թվականին ֆիլմը մրցանակի է արժանացել «DVD Exclusive Awards» անվանակարգում, իսկ «Լավագույն արտիստուհի» կատեգորիայում մրցանակի է արժանացել Կիրստեն Դանստը

## Ծանոթագրություններ

## Արտաքին հղումներ
* 
* 

Կատեգորիա:2001 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Բրիտանական ֆիլմեր
Եփրեմյան

**Եփրեմյան**, հայկական ազգանուն։

## Ազգանունը կրողներ
* Ավագ Պապիկի Եփրեմյան (ծնվ. 1958), բանաստեղծ, թարգմանիչ։
* Գրիգոր Հմայակի Եփրեմյան (1905-1971), անատոմ-հյուսվածաբան։
* Եվգինե Եփրեմյան (ծնվ. 1934), քանդակագործուհի, նկարչուհի։
* Լիլիթ Կառլենի Եփրեմյան (ծնվ․ 1963), երաժշտագետ, հոգեբան, սոցիոլոգ, ցեղասպանագետ, լրագրող, թարգմանիչ։
* Վաչե Պապիկի Եփրեմյան (1960-2013), գրող, գրականագետ, մշակութաբան, փիլիսոփա։
* Վարուժան Եփրեմյան (ծնվ. 1959), նկարիչ։
* Վերմիկ Հմայակի Եփրեմյան (1924-), բժիշկ, Երկրորդ աշխարհամարտի մասնակից։

## Տես նաև
* Եփրիկյան
* Էփրիկյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Եբրայերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Առաջին սեր (այլ կիրառումներ)

**Առաջին սեր** արտահայտությունը կարող է վերաբերել հետևյալին`

* **[[Առաջին սեր (վիպակ)]]**, Իվան Տուրգենևի վիպակը։
* **[[Առաջին սեր (ֆիլմ, 1968)]]**, Իվան Տուրգենևի համանուն վիպակի վրա նկարահանված խորհրդային ֆիլմ։
* **[[Առաջին սեր (ֆիլմ, 2001)]]**, ռեժիսոր Ռեվերժ Անսելմոյի 2001 թվականին նկարահանած ռոմանտիկ դրամա։ Սյուժեի հիմքում ընկած են երկու գրական ստեղծագործություններ՝ Իվան Սերգեևիչ Տուրգենևի «Առաջին սեր» վիպակը (1860) և Անտոն Պավլովիչ Չեխովի «Կինը» պատմվածքը (1891)։
* **[[Առաջին սեր (ֆիլմ, 2009)]]**, ռեժիսոր-պարուսույց Եգոր Դրուզինի 2009 թվականին նկարահանված ռուսական երիտասարդական երաժշտական ֆիլմ։
Վերմիկ Եփրեմյան

**Վերմիկ Հմայակի Եփրեմյան** (), հայ բժիշկ, Երկրորդ աշխարհամարտի մասնակից, ՀԽՍՀ վաստակավոր բժիշկ (1960):

## Կենսագրություն
1940 թվականին ավարտել է հարևան Արմավիր գյուղի միջնակարգ դպրոցը։ Նույն թվականին ընդունվել է Երևանի բժշկական ինստիտուտը։ 1944 թվականին նորավարտ զորակոչվել է բանակ։ Որակավորվել է Մոսկվայի Ա. Վ. Վիշնևսկու անվան կլինիկայում գործող վիրաբուժական դասընթացներում և մեկնել է ռազմաճակատ։ 65-րդ բանակի բուժստորաբաժանումներից մեկում (2-րդ բելոռուսական ռազմաճակատ) եղել է վիրաբույժ։

Զորացրվել է 1946 թվականին։ 1947 թվականին նշանակվել է Արմավիր գյուղի հիվանդանոցի գլխավոր բժիշկ։ Ութ անգամ (1952-1980) ընտրվել է ժողովրդական պատգամավորների շրջանային խորհրդի անդամ և գլխավորել Հոկտեմբերյանի շրջխորհրդի գործկոմի առողջապահության ու ֆիզիկական կուլտուրայի աշխատանքները։

Պարգևատրվել է Աշխատանքային կարմիր դրոշի շքանշանով (1970), մեդալներով ու պատվոգրերով։

## Ծանոթագրություններ

Կատեգորիա:Հայ բժիշկներ
Կատեգորիա:Հայրենական մեծ պատերազմի հայ մասնակիցներ
Զոհրաբյան

**Զոհրաբյան**, հայկական ազգանուն։

## Ազգանունը կրողներ
* Անդրանիկ Ատոմի Զոհրաբյան (1996-2016), ապրիլյան քառօրյա պատերազմի հերոս, ՀՀ ԶՈՒ կապիտան, գնդացրորդ։
* Աշոտ Պատվականի Զոհրաբյան (ծնվ. 1945), կոմպոզիտոր։
* Արմինե Էդուարդի Զոհրաբյան (ծնվ. 1964), բժիշկ-մանկաբույժ
* Արշակ Սուրենի Զոհրաբյան (ծնվ․ 1947), ճառագայթաբան-վիրաբույժ։
* Գևորգ Գեղամի Զոհրաբյան (1913-), հայ բժիշկ։
* **[[Էդիկ Զոհրաբյան (այլ կիրառումներ)|Էդիկ Զոհրաբյան]]**
** Էդիկ Արտեմի Զոհրաբյան (ծնվ. 1939), պատմաբան։
** Էդիկ Լենդրուշի Զոհրաբյան (ծնվ. 1957), պատմաբան։
* Էդուարդ Նիկոլայի Զոհրաբյան (1937-2009), արձակագիր, բանաստեղծ, թարգմանիչ։
* Էլֆիք Զոհրաբյան (ծնվ. 1979), արձակագիր, դրամատուրգ, թարգմանիչ, դերասան։
* **[[Լևոն Զոհրաբյան (այլ կիրառումներ)|Լևոն Զոհրաբյան]]**
** Լևոն Բոգդանի Զոհրաբյան (1894-1959), դերասան։
** Լևոն Ներսեսի Զոհրաբյան (1919-1990), աշխարհագետ։
* Հուսիկ Զոհրաբյան (1871-1942), արքեպիսկոպոս, եկեղեցական-հասարակական գործիչ։
* Նաիրա Վահանի Զոհրաբյան (ծնվ. 1965), հայ լրագրող, հասարակական-քաղաքական գործիչ։
* Ռազմիկ Արտավազդի Զոհրաբյան (ծնվ. 1950), հայ քաղաքական գործիչ։
* Սուրեն Գեղամի Զոհրաբյան (1921-2017), հայ բժիշկ, նյարդաբան, նյարդավիրաբույժ։

## Գրական հերոսներ
* *Զոհրաբյան (մայոր, կալանավայրերի քաղբաժնի հրահանգիչ)*, Արամ Վարդանյանի «Մեղավոր հոգու շշունջը» վեպի հերոսներից։

## Տես նաև
* Հովհաննես Զոհրապյան (1756-1829), բանասեր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Պարսկերեն հիմքով ազգանուններ
Տարբեր սեզոններ

**«Տարբեր սեզոններ»** (), ամերիկացի գրող Սթիվեն Քինգի չորս պատմվածքներից կազմված ժողովածուն, որն առաջին անգամ հրատարակվել է 1982 թվականին։ Յուրաքանչյուր պատմվածք ունի ենթավերնագիր, որը համապատասխանում է տարվա եղանակներից մեկին։ Քինգի առաջին հեղինակային ժողովածուն, որը զբաղեցրել է Նյու Յորք Թայմսի բեստսելերների ցանկի առաջին հորիզոնականը։

## Պատմվածքներ
* Ռիտա Հեյուորթը և փրկությունը Շոուշենկից ()
* Ընդունակ աշակերտ ()
* Մարմինը ()
* Շնչառության մեթոդ ()

## Անվանում
Ժողովածուի անվանումը՝ *Different Seasons*-ը, պարունակում է տառերի խաղ, որն անհետանում է թարգմանելուց։ Քինգը հրատարակել էր այդ գիրքը նաև նրա համար, որպեսզի ազատվի «սարսափների գրող» խոսքից. բոլոր չորս պատմվածքներն էլ գրեթե չեն պարունակում սարսափի կամ միստիկայի որևէ տարր, որոնցով էլ Քինգը հայտնի էր մինչ այդ։ Այդ պատճառով ** բառն ընտրված է հատուկ իմաստով։ Նշանակում է, որ գիրքը *նման չի լինի* Քինգի նախկին գրքերին, ինչպես նաև այն, որ գրքում չորս պատմվածք է, ինչպես մեկ տարում՝ չորս եղանակ։ Երբ գիրքը հրատարակվեց (1982 թվականին), Քինգը նշեց, որ «Ես նրա վրա ավելի քրտնաջան եմ աշխատել, քան այն ամենի, ինչ երբևէ արել եմ»։ Մի անգամ Քինգին մի կին է գրում, ով գտնվում էր Միննեսոտայի ուղղիչ-քրեակատարողական հիմնարկում։ Նա խոստովանում էր, որ հանդիսանում է գողամոլ և գողացել է գրողի բոլոր գրքերը։ Նրանից հետո, երբ նա փոխ է առել «Տարբեր սեզոններ» ժողովածուն գրադարանից, նա իր մեջ ուժ է գտել վերադարձնել գիրքը։ «Ինչ եք կարծում, դա նշանակում է, որ դուք այն ավելի՞ լավ եք գրել։»։ Սկզբում Քինգը ցանկանում էր գրել նրան, թե գողացել է նա «Միզերին», բայց որոշում է այդպես էլ ոչինչ չպատասխանել։

## Էկրանիզացիա
* Մնա ինձ հետ (1986 թվական), ըստ «Մարմինը» պատմվածքի։
* Փախուստ Շոուշենկից (1994 թվական), ըստ «Ռիտա Հեյուորթը և փրկությունը Շոուշենկից» պատմվածքի։
* Ընդունակ աշակերտը (1998 թվական), ըստ համանուն պատմվածքի։
* Շնչառության մեթոդ, ըստ համանուն պատմվածքի (պատրաստվում է էկրանիզացիայի)։

## Սթիվեն Քինգի այլ ստեղծագործություններ

## Ծանոթագրություններ

## Արտաքին հղումներ
*  http://www.isfdb.org/cgi-bin/title.cgi?958827
*  http://www.isfdb.org/cgi-bin/title.cgi?959624
*  http://www.isfdb.org/cgi-bin/title.cgi?856438http://www.sfsite.com/fsf/bibliography/fsfstorieswhob18.htm
* Ժողովածուն horrorking.com կայքում 

Կատեգորիա:Անգլերեն գրականություն
Կատեգորիա:Անգլերեն գրքեր
Ալիշա Բուլ Սթոթ

**Ալիշա Բուլ Սթոթ** (, ), իռլանդացի մաթեմատիկոս, Գրոնինգենի համալսարանի պատվավոր դոկտոր։

Ալիշա Բուլ Սթոթը շրջանառության մեջ է դրել «պոլիտոպ» տերմինը, սահմանելով, որ այն էվկլիդյան տարածության ենթաբազմություն է, որը կարող է ներկայացվել որպես վերջնական քանակի սիմպլեքսային ամբողջություն։

## Կենսագրություն
Ալիշա Բուլ Սթոոթը ծնվել է 1860 թվականի հունիսի 8-ին Իռլանդիայի Կորկ քաղաքում՝ մաթեմատիկոս և տրամաբան Ջորջ Բուլի և Մարի Էվերեստ Բուլի ընտանիքում, դառնալով ընտանիքի երրորդ դուստրը։ Նրա քույրերից Լյուսի Էվերեստը եղել է քիմիկոս և դեղագործ, իսկ Լիլիա Վոյնիչը՝ վիպասան։ Հոր մահից հետո՝ 1864 թվականին, նրանց ընտանիքը տեղափոխվում է Միացյալ Թագավորության մայրաքաղաք Լոնդոն։ Այնտեղ Բուլերի ընտանիքի մայրը անցնում է աշխատանքի՝ դառնալով Լոնդոնի թագուհու քոլեջի գրադարանավարը։

Այդ տարիներին Ալիշա Բուլ Սթոթը հաճախում է Քինգի քոլեջի կից դպրոցը, բայց չի կարողանում կրթությունը շարունակել համալսարանում։ Ընկերների և ընտանիքի շրջանում նա հայտնի է եղել Ալիս անվանումով, չնայած նրան, որ փաստաթղթերում նրա անունը եղել է Ալիշիա։

Ալիշան Բուլերի ընտանիքի միակ զավակն էր, որ ժառանգել էր հոր մաթեմատիկական տաղանդը, թեև նրանց մայրը իր բոլոր հինգ երեխաներին էլ փորձել է դնել այդ ուղղու վրա։ Նրա այդ տաղանդը նկատվել է այն ժամանակ, երբ վերջինս իր 18-ամյա եղբոր՝ Չարլզի համար պատկերում է չորրորդ հարթություն։ Հետագայում նա գիտությանը հայտնի է դառնում «պոլիտոպ» տերմինը նկարագրելու համար։

## Ծանոթագրություններ

Կատեգորիա:Իռլանդացի գիտնականներ
Կատեգորիա:Իռլանդացի կին մաթեմատիկոսներ
Գլինա

**Գլինա** (), քաղաք է Խորվաթիայում, գտնվում է երկրի կենտրոնական մասում, Սիսակ-Մոսլովինա շրջակայքում։ Բնակչությունը ըստ 2011 թվականի տվյալներով կազմում է 4 680 մարդ, որոնցից 69.6%-ը կազմում են խորվաթները, 27,5 %-ը՝ սերբերը։

## Ընդհանուր տեղեկություններ
Գլինան կանգնած է համանուն մի փոքրիկ գետի վրա։ Հյուսիսից 20 կմ հեռավորության վրա է գտնվում Բոսնիա և Հերցեգովինայի սահմանը։ Գլինայի հյուսիս արևելքում գտնվում է Պետրինյա (20 կմ ) և Սիսակ (30 կմ) քաղաքները։ Հյուսիսից 60 կմ հեռավորության վրա է գտնվում մայրաքաղաք Զագրեբը։

## Պատմություն
Գլինան առաջին անգամ հիշատակվում է 1284 թվականին։ Թուրքերի հետ դիմակայության ժամանակ Գլինան ռազմական սահմանի ամրացված կարևոր կետերից մեկն էր։ 1846 թվականին Յոսիպ Ռանյանին գրել է Խորվաթիայի ազգային հիմնը։ Երկրորդ համաշխարհային պատերազմի տարիներին տեղի էր ունենում սերբերի էթնիկ զտում։ Այդ ժամանակահատվածում Գլինայում տեղի էին ունենում կոտորածներ, որոնք տևեցին մինչև 1941 թվականի օգոստոսը։

Խորվաթիայում պատերազմի ժամանակ Գլինան զբաղեցնում էր ինքնահռչակ Սերբիայի Կրանի զորքերը, ինչի հետևանքով քաղաքում տեղի ունեցավ փախստակնների զանգվածային արտագաղթ։ 1995 թվականին քաղաքը միացավ Խորվաթիային, որից հետո Սերբիայի բնակչության մեծ մասը փախավ քաղաք։

Գլինան պատերազմների ընթացում տուժված խորվաթական քաղաքներից մեկն է։ Պատերազմի ընթացքում քաղաքը խիստ տուժել է, ավերվել են տների զգալի մասը։ Գլինայի վերանորոգումը շարունակվում է մինչև օրս։

## Բնակչություն
Քաղաքը ավանդաբար բնակեցված է եղել սերբական, խորվաթական բնակչության կողմից։ 1991 թվականի մարդահամարի համաձայն, սերբերը Գլինայում կազմել են բնակչության 60%-ը, իսկ խորվաթները` 35 % -ը։

2011 թվականի մարդահամարի տվյալներով, սերբերը կազմել են բնակչության 27,46%, իսկ խորվաթները՝ 69,68%-ը։ Տարածաշրջանի ընդհանուր բնակչությունը ռազմական գործողությունների արդյունքում նվազել է 23 040 մարդուց (1991 թվական) մինչև 9 868 մարդ (2001 թվական)։

**Ազգային կազմը՝**

## Տեսարժան վայրեր
* Սուրբ Նեպոմուց Հովհաննես եկեղեցի - միջնադարյան տաճարը կլասիցիզմ ոճով։ Լուրջ վնասվել է պատերազմի ժամանակ։

## Ծանոթագրություններ

## Արտաքին հղումներ
* Գլինա քաղաքի պաշտոնական կայքը

Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Ջո Հյուն Սիկ

**Ջո Հյուն-սիկ** (հանգըլ՝ 조현식, կորեերենի նոր ռոմանականացում՝ Jo Hyeon-sik, ), հարավկորեացի դերասան։

## Ֆիլմագրություն
### Հեռուստատեսային սերիաներ

### Ֆիլմ

### Երաժշտական

### Թատրոն

## Ծանոթագրություններ

## Արտաքին հղումներ
*Jo Hyun-sik at Daum 
*Jo Hyun-sik at Naver Movies 

Կատեգորիա:1983 ծնունդներ
Կատեգորիա:Ապրող անձինք
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
Յակոբ Բլոբիերգ

**Յակոբ Բլոբիերգ Մատիասեն** (դան.` Jakob Blåbjerg Mathiasen, ), դանիացի ֆուտբոլիստ, պաշտպան։ Հանդես է գալիս դանիական «*Օլբորգ*»-ի կազմում։

Ռիո դե Ժանեյրոյի օլիմպիական խաղերի մասնակից է։

## Ակումբային կարիերա
Բլոբիերգը «*Օլբորգ*» ֆուտբոլային ակումբի ակադեմիայի սան է։ Թիմի կազմում իր դեբյուտը նա նշել է 2013 թվականի մարտի 1-ին` «Սիլկեբորգ»-ի դեմ խաղում։

2014 թվականին դանիացին թիմի կազմում դարձել է առաջնության չեմպիոն և երկրի գավաթակիր։ 2016 թվականի սեպտեմբերի 26-ին Յակոբը իր առաջին գոլն է խփել «*Օլբորգ*»-ի կազմում։

## Միջազգային կարիերա
2016 թվականին Դանիայի օլիմպիական հավաքականի կազմում մասնակցել է Օլիմպիական խաղերին։ Նա մասնակցել է Իրաքի, Բրազիլիայի և Նիգերիայի հավաքականների դեմ խաղերին։

## Ձեռքբերումներ
* Դանիայի չեմպիոն - 2013/14
* Դանիայի գավաթակիր - 2013/14

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* Էջը sports.ru կայքում

Կատեգորիա:Դանիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլբորգի ֆուտբոլիստներ
Նանաիմո (աղանդեր)

**Նանաիմո սալիկ** (), կանադական ծագմամբ աղանդեր։ Այս սալիկ աղանդերը չի թխվում։ Նրա անունը գալիս է Բրիտանական Կոլումբիայի Վանկուվեր կղզու Նանաիմո քաղաքի անունից։ Այն բաղկացած է կարագե գլազուրի քաստարդի շերտի մեջ թաթախված վաֆլի փշրանքների շերտից՝ պատված հալված շոկոլադով։
Այս աղանդերի տարբեր տեսակներ կան՝ բաղկացած տարբեր մասնիկներից, գլազուրի տարբեր համերից (օրինակ՝ անանուխ, գետնանուշի կարագ, կոկոս, մոկկո) և շոկոլադի տարբեր տեսակներից։

## Ծագում
«Նանաիմո սալիկ» անվանմամբ բաղադրատոմսի վաղ օրինակը հայտնվել է Էդիթ Ադամսի մրցանակի խոհարարական գրքում (14-րդ հրատարակություն) 1953 թվականից։ Գրքի օրինակը կարելի է տեսնել Նանաիմոյի թանգարանում։ Այնուամենայնիվ, Նանաիմո սալիկի ծագման հետաքննությունից ելնելով՝ Լենոր Նյումանը գրում է, որ նույն բաղադրատոմսը տպագրվել է «Վանկուվերի արև» օրաթերթում ավելի վաղ նույն տարում «Լոնդոնի ֆոգ Բար» անունով։ Հետագայում բաղադրատոմսը հայտնվում է «Նրա սիրելի բաղադրատոմսերը» վերնագրով հրատարակությունում, որը կազմվել է Բրեչինի միացյալ եկեղեցու կանանց ասոցիացիայի կողմից (1957 թ.), բաղադրատոմսը ներկայացրել է Բալթիմոր Մերիլենդի բնակիչ Ջոյ Ուիլգրեսը (Բրեչինի միացյալ եկեղեցին գտնվում է Նանիմոյում)։ Այս բաղադրատոմսը նաև վերատպագրվել է Քիմ Բլանկի գրքում, «Սեքս, կյանքն ինքնին և բնօրինակ նանաիմո սալիկի բաղադրատոմսը»։

1954 թվականից "Mabel's Squares" բաղադրատոմսը տպագրվել է *The Country Woman's Favorite*-ում Վերին Գլոստերի կանանց ինստիտուտի կողմից (Նյու Բրանսուիկ)։ Բաղադրատոմսը ներկայացրել է տիկին Հարոլդ Փեյնը, Մեյբել (Նոուլս) Սքոթի (1883-1957) դուստրը։ Բաղադրիչների ցանկը, քանակը և արտադրումը սերտորեն համապատասխանում էին Նանաիմո քաղաքի կայքում հայտնաբերված բաղադրատոմսին։

Նանաիմո սալիկի բաղադրիչների բաղադրատոմսերի առաջին տպագրությունը հայտնաբերվել է 1952 թվականին «Women's Auxiliary to the Nanaimo Hospital Cookbook» խոհարարական գրքույկում, որը ներկայացնում է երեք գրեթե նույնական բաղադրատոմսեր, որոնք շատ քիչ են տարբերվում ժամանակակից նանաիմո սալիկից։ Դրանք կոչվում են «շոկոլադե քառակուսի» կամ «շոկոլադի կտոր»։

Պատմությունն ավելի հիմնավոր է դառնում, երբ վանկուվերցի մթերող, խոհարար և «Lazy Gourmet» քաղցրավենիքի գրքի հեղինակ Սյուզան Մենդելսոնին հանձնարարվում է մշակել սալիկը, ընդլայնել` ներառելով մոկկա և այլ տարբերակներ։ Անանուխի համը ստեղծեց թարմ տարբերակ։

Այլ չհաստատված աղբյուրներ սալիկի ստեղծման ամսաթիվ նշում են մինչև 1930-ական թվականներ, երբ այն տեղացիներին հայտնի էր որպես «շոկոլադե սառնարանային տորթ»։ Ժամանակակից աղբյուրներից մեկը նույնիսկ նշում է նանաիմո սալիկի առկայությունը 19-րդ դարում։

## Ծանոթագրություններ

Կատեգորիա:Թխվածքաբլիթներ
Կատեգորիա:Կանադական աղանդեր
Կատեգորիա:Կանադական խոհանոց
Էնֆիաջյան

**Էնֆիաջյան**, հայկական ազգանուն։

## Ազգանունը կրողներ
* Սուրեն Արամի Էնֆիաջյան (1917-), հայ բժիշկ, Երկրորդ աշխարհամարտի մասնակից։
* Վահե Սարգսի Էնֆիաջյան (ծնվ. 1978), հայ տնտեսագետ, քաղաքական գործիչ։

## Տես նաև
* Էնֆիաճյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Սուրեն Էնֆիաջյան

**Սուրեն Արամի Էնֆիաջյան** (), հայ բժիշկ, Երկրորդ աշխարհամարտի մասնակից։

## Կենսագրություն
Ծնվել է արհեստավորի ընտանիքում։ 1936 թվականին ավարտել է Բաթումի կոմունալ տեխնիկումը, 1942 թվականին՝ Երևանի բժշկական ինստիտուտը։ Այնուհետև զորակոչվել է բանակ։ Նախ եղել է № 3698 էվակուացիոն հոսպիտալում (1942-1943), այնուհետև՝ № 5553-ում, որը գործում էր 4-րդ, ապա՝ 3-րդ Ուկրաինական ռազմաճակատներում կռվող 57-րդ բանակի կազմում։ Այդ դաշտային հոսպիտալը մասնակցում է Յաշ-Քիշնևյան օպերացիայի հարձակողական գործողություններին, որոնք ծավալվեցին 1944 թվականի օգոստոսի 20-27-ը։ Էնֆիաջյանը զինվորական ծառայությունը շարունակում 1946 թվականի հուլիսը՝ գլխավորելով նևրոպաթոլոգիական բաժանմունքը, այնուհետև տարբեր պաշտոններով աշխատել է Բալթյան նավատորմում։ Հիվանդության պատճառով զորացրվել է, աշխատել Երևանի № 15 պոլիկնիլիկայում որպես նևրոպաթոլոգ։

Պարգևատրվել է մարտական մեդալներով ու պատվոգրերով։

## Ծանոթագրություններ

Կատեգորիա:Հայ բժիշկներ
Կատեգորիա:Հայրենական մեծ պատերազմի հայ մասնակիցներ
Թադևոսյան

**Թադևոսյան**, հայկական ազգանուն։

## Ազգանունը կրողներ
* Ադել Սիմոնի Թադևոսյան (1937), հոգեբույժ։
* Ալբերտ Աշոտի Թադևոսյան (ծնվ. 1990), ուտբոլիստ։
* Ալեքսանդր Գրիգորի Թադևոսյան (1914-2001), երաժշտագետ։ 
* Ալեքսանդր Յուրայի Թադևոսյան (ծնվ. 1980) հայ ֆուտբոլիստ։
* Ալեքսեյ Թևանի Թադևոսյան, (ծնվ․ 1939), դեղաբան։
* Անահիտ Թաևոսյան (ծնվ․ 1979), բանաստեղծուհի, թարգմանչուհի, գրականագետ։
* Արմեն Վոլոդյայի Թադևոսյան (ծնվ․ 1973), կատակերգու, դերասան, շոումեն, հեռուստահաղորդավար, սցենարիստ, պրոդյուսեր։
* Արուս Արշակի Թադևոսյան (1907-1983), թարգմանչուհի։
* Գագիկ Աղասու Թադևոսյան (ծնվ. 1950), ՀՀ պետական և քաղաքական գործիչ։
* Գուրգեն Տիգրանի Թադևոսյան (1906-1973), քիմիկոս-օրգանիկ։ 
* Դերենիկ Արտավազդի Թադևոսյան (1928), գեղանկարիչ։
* Եղիշե Մարտիրոսի Թադևոսյան (1870-1936), գեղանկարիչ։
* Էդուարդ Զոհրաբի Թադևոսյան (ծնվ․ 1947), ջութակահար։
* Էդուարդ Վռամշապուհի Թադևոսյան (ծնվ․ 1928), փիլիսոփա։
* Թամարա Սարգսի Թադևոսյան (1922), դեղաբան։
* Լաուրա Գավրիլի Թադևոսյան (ծնվ. 1938), անասնաբույժ։
* Լևոն Կորյունի Թադևոսյան (ծնվ. 1943), նկարիչ։
* Լիդա Կնյազի Թադևոսյան (1930), հայ երկրաբան։
* Հակոբջան Թադևոսյան (1949-1998), այլախոհ, Հայ հայրենասերների միության հիմնադիր։
* Համլետ Աղասու Թադևոսյան (1976-2008), մայոր։
* Հովհաննես Կարապետի Թադևոսյան (1889-1974), նկարիչ։
* Հովսեփ Թադևոսյան (1873-1957), մանկավարժ, խմբագիր։
* Հրանտ Հովհաննեսի Թադևոսյան (ծնվ. 1938), նկարիչ։
* Մարիա Ալեքսանդրի Թադևոսյան (1903-1930), դերասանուհի։
* Յուրի Վիկտորի Թադևոսյան (ծնվ․ 1947), կենսաքիմիկոս։
* Ռաֆայել Սամվելի Թադևոսյան (ծնվ. 1954), հայ պատմաբան, թանգարանագետ։
* Սամվել Գեորգիի Թադևոսյան (ծնվ. 1959), ՀՀ պետական գործիչ։
* Սամվել Եփրեմի Թադևոսյան (ծնվ. 1971), իրավաբան։
* Սուրեն Սերյոժայի Թադևոսյան (1974-1994), ազատամարտիկ։
* Սուրեն Հրաչիկի Թադևոսյան (1975-2016), ռեժիսոր, սցենարիստ, պրոդյուսեր։
* Սուրեն Թադևոսյան (ծնվ. 1978), հայ կինոօպերատոր։
* Վահան Թևոսի Թադևոսյան (1909-), բժիշկ։
* Վահե Թադևոսյան (ծնվ. 1983), ֆուտբոլիստ։
* Վիգեն Թադևոսյան (1943-2010), նկարիչ։
* Վռամշապուհ Սամսոնի Թադևոսյան (1900-1979), իրավաբան, պետական աշխատող։

## Գրական հերոսներ
* *Հակոբ Թադևոսյան,* Խաժակ Գյուլնազարյանի «Պրոֆեսոր Մեղվաջանյանի նոր արկածները» վիպակի հերոսներից։

## Տես նաև
* Տեր-Թադևոսյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Ասորերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Գևորգ Զոհրաբյան

**Գևորգ Գեղամի Զոհրաբյան** (1913 - ), հայ բժիշկ։

## Կենսագրություն
Հայրը մահացել է 1920 թվականին, մայրը աշխատել է Երևանի պահածոների գործարանում։ Գևորգը 1928 թվականին աշխատել է «Ժողտան» (ներկայիս օպերայի և բալետի պետական ակադեմիական թատրոն) շենքի շինարարությունում։ 1931 թվականին գործուղվել է Երևանի բժշկական ինստիտուտ։ Ուսմանը զուգահեռ աշխատել է, բարձր կուրսերում սովորելիս բուժակ է եղել յայլաղներում ու պիոներական ճամբարներում։ 1936 թվականին ավարտել է ինստիտուտը, նշանակվել Հրազդանի բուժարանի վարիչ։ մեկ տարի հետո առողջապահության ժողկոմատի հրավերով տեղափոխվել է Երևան և նշանակվել 2-րդ հիվանդանոցում օրդինատոր։
 
1938-1941 թվականներին եղել է շրջանային զինկոմիսարիատի բժշկական հանձնաժողովի անդամ, 1941-1943 թվականներին՝ Երևան քաղաքի, 1943-1947 թվականներին՝ Անդրկովկասյան զինվորական օկրուգին կից բժշկական էքսպերտ հանձնաժողովի անդամ քիթ-կոկորդ-ականջ մասնագիտության գծով։ 1943-1946 թվականներին Երևանի վերականգնողական վիրաբուժության հոսպիտալում եղել է քիթ-կոկորդ-ականջի բժիշկ։

1946 թվականին Մինվոդիում մասնագիտական վերապատրաստման դասընթացներն ավարտելուց հետո 1948 թվականին Հայաստանում կազմակերպել է երկու ինհալատորիա. մեկը՝ Երևանի 1-ին պոլիկլինիկայում, մյուսը՝ Արզնիի առողջարամում։ 1958 թվականից աշխատել է երևանի 2-րդ կլինիկական հիվանդանոցում որպես բաժանմունքի վարիչ։ Չորս տասնամյակ (1938-1977) դասախոսել է Երևանի բժշկական ուսումնարանում իր մասնագիտական առարկան։

15 գիտական աշխատությունների հեղինակ է։

Պարգևատրվել է կառավարական ութ մեդալներով, ստացել բազմաթիվ շնորհակալագրեր ու պատվոգրեր։

## Ծանոթագրություններ

Կատեգորիա:Հայ բժիշկներ
Կատեգորիա:Երևանի պետական բժշկական համալսարանի շրջանավարտներ
Համադանի պայմանագիր

thumb|Միր Աշրաֆ-շահ Հոտակի (1725-1729)
**Համադանյան պայմանագիր,** հաշտության պայմանագիր, որը կնքվել է 1727 թվականի հոկտեմբերի 4-ին, Համադանում՝ ոչ հեռու այն ժամանակվա մայրաքաղաք Սպահանից, ուր տեղի են ունեցել պարսկական և Օսմանյան կայսրության զորքերի միջև վերջնական ճակատամարտը 1723-1727 թվականների թուրք-պարսկական պատերազմի ընթացքում։

Պարսից շահ Միր Աշրաֆ-շահ Հոտակին, ով գահ էր բարձրացել իր զարմիկ Միր Մահմուդ-շահ Հոտակիից հետո, ստիպված եղավ կնքել տվյալ պայմանագիրը, որով Աշրաֆ-շահը փաստացի իրեն ճանաչում էր որպես թուրքական սուլթանի վասալ՝ Օսմանյան կայսրությանը փոխանցելով Իրանի ողջ արևմուտքը և հյուսիսը, ներառյալ այն շրջանը, ուր այսօր գտնվում է Թեհրանը։ Աշրաֆ-շահը թուրքական սուլթանին ճանաչում էր որպես բոլոր մուսուլմանների խալիֆ, ինչպես նաև Թուրքիային էր զիջում վերջինիս կողմից պատերազմի արդյունքում նվաճված և 1724 թվականի ռուս-թուրքական պայմանագրով Թուրքիային անցած իրանական տիրույթները։ Սուլթանը իր հերթին, որպես Իրանի տիրակալ, բայց որպես Օսմանյան կայսրության վասալ, ճանաչում էր Աշրաֆ-շահին։

## Աղբյուրներ
* Balland, D. (August 17, 2011) [1987], "Ašraf Ḡilzay", *[[Encyclopædia Iranica]]*, retrieved December 2011

Կատեգորիա:1727
Կատեգորիա:Սեֆյան Պարսկաստան
Կատեգորիա:Օսմանյան կայսրության արտաքին քաղաքականություն
Կատեգորիա:Հաշտության համաձայնագրեր
Կատեգորիա:1727 պայմանագրեր
Երաժիշտ

[մինի|աջից|Որմնանկար [Սոֆիայի տաճար (Կիև)|Սոֆիայի տաճարում]]
**Երաժիշտ** (, , ), երաժշտության գծով մասնագետ, երաժշտական գործիքներ նվագող, երաժշտությամբ զբաղվող պրոֆեսիոնալ անձ կամ սիրահար։

## Ծագում
Բառը  ծագել է հին հունական սկզբնաղբյուրներից՝ *երաժշտական (արվեստ)* կամ *երաժշտություն* իմաստներով։

## Բացատրություն
19-րդ դարի կեսին Վլադիմիր Դալը բառի իմաստը այսպես է բացատրել. «ի վերուստ երաժշտությամբ զբաղվող, գիտակ կամ սիրահար»։

Ուշակովի «ռուս-բացատրական բառարանում» երաժիշտը այն մարդն է, որը որպես արվեստ մասնագիտորեն զբաղվում է երաժշտությամբ, պրոֆեսիոնալ է կամ սիրահար, և նվագում է ինչ-որ երաժշտական գործիք։ Ուշակովը նշում է նաև «երգիչ» բացատրությունը, օրինակ բերելով Իվան Կռիլովի «Երաժիշտները» առակը, որտեղ խոսքը երգիչների մասին է։

Սերգեյ Իվանովի բացատրությամբ, երաժիշտը՝ արտիստ է, որը երաժշտական գործիքներ է նվագում, իսկ ընդհանրապես այն մարդն է, որը նվագում է։

Ներկայումս բառը մեկնաբանվում է որպես «երաժշտության գծով մասնագետ, կամ մարդ, որը նվագում է երաժշտական գործիք»։

Գաղափարական բառարաններում նշվում են իմաստով մոտ բառեր, որոնց թվին են պատկանում նաև երաժիշտ-կատարող, արտիստ-նվագող և այլն բառերը։ Տարածված բառակապակցություններ են՝ փոփ երաժիշտ, կամերային երաժիշտ, ֆոլկ երաժիշտ։

## Փաստեր
Անգլերեն *musician* բառը, որը հայերենում թարգմանվում է որպես երաժիշտ, ավելի լայն իմաստ ունի․ այն կարող է նշանակել նաև վոկալիստ։

## Ծանոթագրություններ

Կատեգորիա:Երաժիշտներ
Օլեգ Գոլովկո

**Օլեգ Գոլովկո** (, ), ուկրաինացի բանաստեղծ։

## Կենսագրություն
Օլեգ Ֆեոդարի Գոլովկոն ծնվել է 1940 թվականին, Վինիցկի մարզի Ռախնի-Սոբովի գյուղում։ Տոմսկի երկաթուղային տրանսպորտի ինժեներների ինստիտուտն ավարտելուց հետո աշխատել է Սիբիրի, Ուկրաինայի քաղաքներում։ Այնուհետև աշխատել է Բայկալ-Ամուրյան մայրուղում որպես էլեկտրաֆիկացիայի, ազդանշանիչների և կապի բաժնի վարիչ։

Լույս է ընծայել բանաստեղծությունների ժողովածուներ։

## Օլեգ Գոլովկոն հայերեն
* Բալլադ ուղիղ գծի մասին; «Զարմանալի են այս հորդ գետերը...»; Քաղաքը։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 112-115։ Թարգմ.՝ Գ. Օհանյան։

## Ծանոթագրություններ

Կատեգորիա:Ուկրաինացի բանաստեղծներ
Կեղծ լուրեր

thumb|275px|alt=Three running men carrying papers with the labels "Humbug News", "Fake News", and "Cheap Sensation".|Կեղծ լուրերի տարածումը (1894 թվական, Ֆրեդերիկ Բար Օփեր)
Կեղծ լուրը դեղին լրագրության կամ քարոզչության մի տեսակ է, որը բաղկացած է կանխամտածված ապատեղեկատվությունից կամ կեղծիքներից, որոնք տարածվում են տպագիր և հեռարձակվող կամ առցանց սոցիալական լրատվամիջոցների միջոցով։ Սխալ նորություններ գրվում և հրատարակվում են մարդկանց մոլորության մեջ գցելու նպատակով, ինչպես նաև գործակալության կամ անձին վնաս պատճառելու համար։ Սովորաբար ապակողմնորոշող և խաբուսիկ կեղծ տեղեկատվությունը տարբերվում է ակնհայտ երգիծանքից, որը նախատեսված է լսարանին ծիծաղեցնելու համար՝ այլ ոչ թե մոլորեցնելու։ Օրինակ` Ֆեյսբուք սոցիալական կայքը, օգտագործելով ալգորիթմական ռազմավարություն գրավում է իր լսարանին կեղծ լուրերով։ Հաճախ այս նորությունները լինում են բավականին աչքի ընկնող թեմաների վերաբերյալ։ Կեղծ լուրերը տարածվում են հիմնականում անձնական շահերն ապահովվելու համար և խթանում են լուրջ լրատվամիջոցների աշխատանքը։

Առցանց գովազդի եկամուտների հասանելիությունը, քաղաքական բևեռացման ավելացումը և սոցիալական լրատվամիջոցնրում՝ առաջին հերթին Ֆեյսբուքում, արագ և ազատ լուրերի տարածումը նպաստում է այս հիմնահարցի վատացմանը։ Դաշնության կառավարական դերակատարները նույնպես նպաստում են կեղծ լուրերի ստեղծմանը և տարածմանը՝ հատկապես ընտրությունների ժամանակ։ Buzzfeed- ի վերլուծությունը ցույց է տվել, որ 2016 թվականին ԱՄՆ նախագահական ընտրությունների վերաբերյալ լավագույն 20 կեղծ պատմությունները ստացան ավելի շատ ներգրավվածություն Ֆեյսբուքում, քան 19 հիմնական լրատվամիջոցներից ընտրությունների վերաբերյալ լավագույն 20 նորությունները։

Տեխնոլոգիաների ընդլայնմամբ՝ դիտումների ու գնահատումների անհրաժեշտությունը գնալով ավելի է բարձրանում այս խնդրին լուծում տալու համար։

## Սահմանում
«Կեղծ լուրերը» համարվում է նորաբանություն, այն հաճախ օգտագործվում է մարդկանց մտածողությունը փոխելու համար։ Այնպիսի նորություններ, ինչպիսիք հայտնվում են սոցիալական լրատվամիջոցներում կամ կեղծ լրատվական կայքերում, իրականում հիմք չունեն, բայց ներկայացվում են որպես փաստացի ճշգրիտ։ «CBS վաթսուն րոպե»- ի պրոդյուսեր՝ Մայքլ Ռադուցկին ասում է, որ իր շոուն հիմնված է կեղծ լուրերի վրա` «Պատմություններ, որոնք ապացուցելիորեն կեղծ են, հսկայական ձգողականություն ունեն մշակույթում և տարածվում են միլիոնավոր մարդկանց կողմից»։ Սակայն շոուն չի ընդգրկում այնպիսի կեղծ լուրեր, որոնք վերաբերում են քաղաքականությանը։ Գայ Քեմփյեյնը, ով շոուի պրոդյուսերներից մեկն է, ասել է. «Այն, ինչի մասին մենք խոսում ենք, շինծու պատմություններ են, և ինչպես էլ այն սահմանենք, միևնույն է, այն մնալու է սուտ»։ Որոշ դեպքերում, ըստ երևույթին, կեղծ տեղեկությունները կարող են լրատվամիջոցների գումարի աղբյուր հանդիսանալ։

## Ծանոթագրություններ

## Արտաքին հղումներ
* Առասպելների դետեկտոր
* Fake News – What’s the harm? by Peter Cunliffe-Jones

Կատեգորիա:Ապատեղեկատվություն
Կատեգորիա:Զանգվածային հիստերիա
Կատեգորիա:Հակաինտելեկտուալիզմ
Կատեգորիա:Համացանցային մշակույթ